23/01/2014 | Administración LocalMunicipal
Cedeira
Bolsa de traballo para nomeamentos interinos ou contratacións laborais temporais en postos encadrados na subescala administrativa da escala de Administración Xeral do Concello de Cedeira

Por Resolución da Alcaldía núm.5 de data 08 de xaneiro de 2013 adoptouse o seguinte acordo, Vista acta da Xunta de Goberno Local de data 14 de setembro de 2010, no seu punto 7º, polo que se aproba a Oferta Pública de Emprego correspondente ao exercicio 2010, publicada no BOP núm.183 de data 23 de setembro de 2010 e no DOG núm.193 do 6 de outubro de 2010. Vistas base 13ª das ““Bases Xerais, bases específicas e convocatoria para a provisión de prazas de funcionarios de carreira ofertadas polo concello de Cedeira no exercicio 2010”, publicadas integramente no BOP núm.31 de data 15 de febreiro de 2011, así como a modificación publicada no BOP núm.91 de data 14 de maio de 2013, relativa a formación de bolsas de traballo. Visto expediente relativo ao proceso selectivo para a cobertura de tres prazas de administrativo/a relativas á oferta de emprego público do Concello exercicio 2010. Vistas as actas das reunións do tribunal cualificador para a cobertura de tres prazas de administrativo/a relativas á oferta de emprego público do Concello exercicio 2010, con anexos relativos ás puntuacións totais dos aspirantes ás prazas de administrativo-OPE 2010 do concello de Cedeira. Primeiro.- Aprobar a Bolsa de Traballo para nomeamentos interinos ou contratacións laborais en postos de administrativo/a do Concello de Cedeira, constituída ao abeiro da base 13 das “Bases Xerais, bases específicas e convocatoria para a provisión de prazas de emprego público ofertadas polo concello de Cedeira no exercicio 2010”, que estará formada polos seguintes integrantes segundo a orde que se indica: Segundo: En cumprimento do estableccido na base 10 das “Bases Xerais, bases específicas e convocatoria para a provisión de prazas de emprego público ofertadas polo concello de Cedeira no exercicio 2010” previo á realización dos nomeamentos interinos ou contratacións laborais as persoas integrantes da Bolsa de traballo deberán presentar no Rexistro Xeral de Entrada de Documentos do concello de Cedeira a seguinte documentación: a) Fotocopia compulsada do DNI b) Fotocopia compulsada do título académico esixido na respectiva base específica, ou, no seu defecto, o xustificante de ter aboado os dereitos para a súa expedición. Se estes documentos estivesen expedidos despois da data de remate do prazo de presentación das solicitudes de admisión ás probas selectivas, deberán xustificar debidamente o momento de remate dos estudios correspondentes. c) Declaración xurada de non ter sido separado mediante expediente disciplinario de ningunha Administración Pública, nin atoparse inhabilitado para o exercicio das funcións públicas. d) Declaración xurada de non atoparse incurso en ningunha causa de incapacidade e incompatibilidade, de conformidade coa lexislación vixente e referida ao momento da súa toma de posesión. e) Certificación médica oficial acreditativa de non padecer enfermidade ou eiva física ou psíquica que imposibilite o normal exercicio da súa función. Terceiro.- Deixar sen efecto a Bolsa de traballo para nomeamentos interinos ou contratacións laborais en postos encadrados na subescala administrativa da escala de Administración Xeral do Concello de Cedeira aprobada por Resolución de Alcaldía núm.318 de data 27 de maio de 2010 publicada no BOP núm.106 de data 8 de xuño de 2010. Cuarto.- Dispor a que a vixencia da Bolsa de Traballo para nomeamentos interinos ou contratacións laborais en postos de administrativo/a do Concello de Cedeira segundo a orde establecida no punto primeiro da presente resolución será de dous anos a contar dende a súa publicación no BOP ou ata que se produza un novo proceso selectivo desta subescala. Quinto.- Publicar a presente resolución no B. O. P e no taboleiro de Edictos do Concello. Cedeira, 9 de xaneiro de 2014 O Alcalde Asdo.: Luis Rubido Ramonde